Nom del títol: Graduat/ada en Enginyeria Multimèdia per la Universitat Ramon Llull
Proporcionar a l'estudiantat una base sòlida de coneixements interdisciplinaris que els permeti posicionar-se com a punt clau per al desenvolupament de la societat del coneixement i de la comunicació.
Nom del títol: Graduat/ada en Enginyeria Informàtica per la Universitat Ramon Llull
Formar l'estudiantat en el disseny i el desenvolupament d'aplicacions de programari i sistemes d'informació, i en el disseny d'arquitectures d'ordinadors, tant en el vessant d'administració de sistemes com en el de la gestió i l'explotació de les tecnologies de la informació.
Aquesta formació dóna a l'alumnat una base sòlida de coneixements interdisciplinaris que els posiciona com a punts clau en el desenvolupament de la societat de la informació i del coneixement.
Tots aquests coneixements han de permetre l'exercici de la professió, però sempre tenint una consciència clara de la seva dimensió humana, econòmica, social, legal i ètica.
Nom del títol: Graduat/ada en Enginyeria de Sistemes Audiovisuals per la Universitat Ramon Llull
Formar professionals amb una base tecnològica i científica àmplia i sòlida perquè estiguin preparats per dirigir i realitzar les tasques pròpies de totes les fases del cicle de vida de sistemes, aplicacions i productes en l'àmbit de les TIC en general, i del sector audiovisual i de l'acústica en particular.
Nom del títol: Graduat/ada en Enginyeria de Sistemes de Telecomunicació per la Universitat Ramon Llull
Formar professionals amb una base tecnològica i científica àmplia i sòlida que els prepari per dirigir i realitzar les tasques pròpies de totes les fases del cicle de vida de sistemes, aplicacions i productes en l'àmbit de les TIC en general, i del sector de les telecomunicacions en particular.
Disseny, anàlisi, implementació, explotació i gestió d'un sistema, un component o un procés de l'àmbit de les tecnologies de la informació i la comunicació, com ara circuits i subsistemes de radiofreqüència, equips de transmissió i recepció, sistemes de comunicacions guiades i no guiades, xarxes, programari i serveis de telecomunicació, equips i sistemes electrònics, equips locals i instal·lacions relacionades amb el món audiovisual.
Nom del títol: Graduat/ada en Enginyeria Electrònica de Telecomunicació per la Universitat Ramon Llull
Oferir els coneixements necessaris per dirigir i realitzar les tasques pròpies de totes les fases del cicle de vida dels sistemes, les aplicacions i els productes en l'àmbit de les TIC en general, i del sector de l'electrònica de telecomunicació en particular.
Nom del títol: Graduat/ada en Enginyeria en Organització de les Tecnologies de la Informació i la Comunicació per la Universitat Ramon Llull
Proporcionar una base sòlida de coneixements interdisciplinaris que posicionin els graduats i les graduades no tan sols com a coneixedors de les tecnologies de la informació i la comunicació, sinó que a més aportin coneixements d'empresa i de gestió per implantar de manera satisfactòria aquestes tecnologies, posar productes i serveis al mercat i obtenir el màxim valor de l'ús de les tecnologies de la informació i la comunicació.
Les persones graduades en aquests estudis seran, per tant, un punt clau en el desenvolupament de la societat de la informació i el coneixement del nostre país.
Nom del títol: Graduat/ada en Enginyeria Telemàtica per la Universitat Ramon Llull
La telemàtica té com a objecte d'estudi el projecte, la construcció, el manteniment i l'operació de xarxes d'ordinadors, siguin d'àrea local (LAN) o d'àrea estesa (WAN), i els programes i les regles (protocols) que es fan servir perquè la informació pugui ser transportada per la xarxa de manera eficient.
També s'estén a la interoperació de xarxes diferents (cable, fibra òptica, ràdio) i als nous serveis que permeten les xarxes: comerç electrònic, teletreball, teleformació o telemedicina, entre altres.
En aquest sentit, aquests estudis tenen diversos objectius: